คุณคับผมสงสัย อาการท้องผูกสลับท้องเสีย มันเป็นอาการอย่างไรอ่ะคับ
สวัสดีค่ะ อาการท้องผูกสลับท้องเสียเป็นความผิดปกติในการขับถ่ายชนิดหนึ่ง คือ ท้องผูกอยู่ซักระยะหนึ่งแล้วหลังจากนั้นก็เปลี่ยนกลายมาเป็นท้องเสีย แล้วก็กลับไปเป็นท้องผูกอีก สลับกันไปมา ภาวะท้องเสียมักมีอาการร่วมคือ การต้องรีบอยากเข้าถ่ายแบบทันที หยุดไม่ได้ และมักมีอาการรู้สึกถ่ายไม่หมด หรือถ่ายมีมูกเลือดปนร่วมด้วยอาจพบได้ในภาวะมะเร็งลำไส้ใหญ่ ภาวะลำไส้แปรปรวน ลำไส้อักเสบเฉียบพลันดังนั้นหากมีอาการที่เข้าข่ายว่าจะเป็นภาวะท้องผูกสลับท้องเสีย ควรไปพบอายุรแพทย์ทางเดินอาหาร เพื่อซักประวัติและตรวจร่างกายอย่างละเอียด ว่าเข้าข่ายโรคใด ถ้าแพทย์สงสัยภาวะมะเร็งอาจจะทำการส่องกล้องลำไส้ใหญ่เพื่อตรวจดูการดูแลตัวเองเบื้องต้น ดื่มน้ำมากๆ รับประทานอาหารสุกสะอาด หากปวดท้องสามารถรับประทานยาแก้ปวดบิดท้องได้ และสังเกตลักษณะการขับถ่ายและลักษณะอุจจาระอยู่เสมอ